Дзяржава не прыслухалася да просьбаў Мітрапаліта Філарэта аб увядзенні ў якім-кольвек выглядзе рэлігіі ў школах, хаця на гэта было скіравана шмат намаганняў БПЦ: пытанне рэлігійнай адукацыі ўздымалася на сустрэчах Прэзідэнта і Сінода; менавіта з мэтай агітацыі за рэлігійную адукацыю ў школах краіну наведаў прот. Андрэй Кураеў, аўтар аднога з расійскіх курсаў праваслаўнай культуры для школьнікаў. Візіт святара адбываўся адначасова з візітам Патрыярха і ўключаў шэраг сустрэч з педагагічнымі работнікамі з мэтай падрыхтоўкі глебы для ўвядзення такога курса ў Беларусі. Аднак 5-га лістапада Палата прадстаўнікоў прыняла ў першым чытанні праект Кодэксу аб адукацыі24 і паставіла крыж на гэтых планах.